ध्वंसक जहाजी बेड़े के सर्वाधिक विश्वसनीय अंग हैं। पिछले महायुद्ध में ध्वंसकों ने सब प्रकार का कार्य किया था। इन्होंने कृतिक दलों को छिपाय, काफिलों को अनुरक्षित ले गए, प्रारंभिक सर्वेक्षण दलों का परिवहन किया, जलस्थलीय घाट (amphibious landing) को छिपा रखा, युद्ध में हताहत लोगों को बचाया और डाक वितरण किया। साथ ही लगभग ३०० पनडुब्बियों को भी डुबाया। ये जल के तल पर बहुत निकट स्थित युद्धपोतों से लेकर क्रूज़रों, ध्वंसकों और पेट्रोल जलयानों से जूझे।